इनें गै ग्रांएं-पिंडें गी औने आली ‘जम्मू-गजनसूह’ सड़कै दै कंढै इक थाह‌्‌र ‘देहरी’ नां कन्नै प्रसिद्ध ऐ-बूआ दी देह‌्‌‌‌री। करलूप ग्रां दी ए कुड़ी जिसदा नां अमरो हा, कोल गै इक ग्रां टिक्करी खन्नी ब्होई दी ही। गलांदे न जे कुड़ी-मुडा दोमें बाल-बरेस च गै हे अजें। अमरो दे बब्बै दाज बी अति-अंत दित्ता हा ते फी ओदै सौह‌्‌रै-घर खूह् बी लुआई देना पेआ हा। रुट्टी बी नित्त प्योके-घरा गै जंदी ही। इन्ने किसै परैत्त बी कुड़ी दी सस्सू नै उसदी हत्या करी दित्ती ही। बूआ दी देह‌्‌री हर ब’रै शरद पुन्नेआं गी मेल्ला लगदा ते भंडारा होंदा ऐ।